CELEX: 32020R0021
Language: ro
Date: 2020-01-14 00:00:00
Title: Regulamentul de punere în aplicare (UE) 2020/21 al Comisiei din 14 ianuarie 2020 de modificare a Regulamentului de punere în aplicare (UE) nr. 79/2012 de stabilire a normelor de punere în aplicare a anumitor dispoziții ale Regulamentului (UE) nr. 904/2010 al Consiliului privind cooperarea administrativă și combaterea fraudei în domeniul taxei pe valoarea adăugată

15.1.2020   
               
               
                  RO
               
               
                  Jurnalul Oficial al Uniunii Europene
               
               
                  L 11/1
               
            
         REGULAMENTUL DE PUNERE ÎN APLICARE (UE) 2020/21 AL COMISIEI
         din 14 ianuarie 2020
         de modificare a Regulamentului de punere în aplicare (UE) nr. 79/2012 de stabilire a normelor de punere în aplicare a anumitor dispoziții ale Regulamentului (UE) nr. 904/2010 al Consiliului privind cooperarea administrativă și combaterea fraudei în domeniul taxei pe valoarea adăugată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 904/2010 al Consiliului din 7 octombrie 2010 privind cooperarea administrativă și combaterea fraudei în domeniul taxei pe valoarea adăugată (1), în special articolul 47l litera (c),
         întrucât:
         
                     (1)
                  
                  
                     În Regulamentul de punere în aplicare (UE) nr. 79/2012 al Comisiei (2) se prevede la articolul 7 alineatul (2) litera (d) punerea la dispoziție de către Comisie a unui portal web pentru statele membre care aleg să publice, printre altele, cota de impozitare aplicabilă prestărilor de servicii de telecomunicații, de servicii de radiodifuziune și televiziune și de servicii furnizate pe cale electronică menționate la articolul 47 al doilea paragraf din Regulamentul (UE) nr. 904/2010.
                  
               
                     (2)
                  
                  
                     La titlul XII capitolul 6 din Directiva 2006/112/CE a Consiliului (3) se prevăd regimuri speciale pentru persoanele impozabile care furnizează anumite servicii. Capitolul respectiv a fost modificat prin Directiva (UE) 2017/2455 a Consiliului (4), iar domeniul său de aplicare a fost extins la prestările de servicii către persoane neimpozabile și la vânzările de bunuri la distanță.
                  
               
                     (3)
                  
                  
                     Pentru a ține seama de domeniul de aplicare extins al regimurilor speciale de la titlul XII capitolul 6 din Directiva 2006/112/CE, Regulamentul (UE) nr. 904/2010 a fost modificat prin Regulamentul (UE) 2017/2454 (5) și a fost introdus articolul 47g.
                  
               
                     (4)
                  
                  
                     Prin urmare, este necesar să fie modificat Regulamentul de punere în aplicare (UE) nr. 79/2012 pentru a reflecta această modificare a Regulamentului (UE) nr. 904/2010.
                  
               
                     (5)
                  
                  
                     Pentru ca prezentul regulament să se aplice de la aceeași dată ca și dispozițiile modificate de la titlul XII capitolul 6 din Directiva 2006/112/CE și de la articolul 47g din Regulamentul (UE) nr. 904/2010, este oportun ca prezentul regulament să se aplice de la 1 ianuarie 2021.
                  
               
                     (6)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru cooperare administrativă,
                  
               ADOPTĂ PREZENTUL REGULAMENT:
         
            Articolul 1
            Articolul 7 alineatul (2) litera (d) din Regulamentul de punere în aplicare (UE) nr. 79/2012 se înlocuiește cu următorul text:
            
                        „(d)
                     
                     
                        de la 1 ianuarie 2021, cotele de impozitare aplicabile livrărilor de bunuri și prestărilor de servicii în conformitate cu regimurile speciale prevăzute la titlul XII capitolul 6 din Directiva 2006/112/CE menționate la articolul 47g al doilea paragraf din Regulamentul (UE) nr. 904/2010.”
                     
                  
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 1 ianuarie 2021.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 14 ianuarie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 268, 12.10.2010, p. 1.
         
            (2)  Regulamentul de punere în aplicare (UE) nr. 79/2012 al Comisiei din 31 ianuarie 2012 de stabilire a normelor de punere în aplicare a anumitor dispoziții ale Regulamentului (UE) nr. 904/2010 al Consiliului privind cooperarea administrativă și combaterea fraudei în domeniul taxei pe valoarea adăugată (JO L 29, 1.2.2012, p. 13).
         
            (3)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).
         
            (4)  Directiva (UE) 2017/2455 a Consiliului din 5 decembrie 2017 de modificare a Directivei 2006/112/CE și a Directivei 2009/132/CE în ceea ce privește anumite obligații privind taxa pe valoarea adăugată pentru prestările de servicii și vânzările de bunuri la distanță (JO L 348, 29.12.2017, p. 7).
         
            (5)  Regulamentul (UE) 2017/2454 al Consiliului din 5 decembrie 2017 de modificare a Regulamentului (UE) nr. 904/2010 privind cooperarea administrativă și combaterea fraudei în domeniul taxei pe valoarea adăugată (JO L 348, 29.12.2017, p. 1).